חוף הים בעיר נסאו
**נסאו** (באנגלית: **Nassau**, נהגה **נֶסוֹ**) היא עיר הבירה המרכז המסחרי והכלכלי והעיר הגדולה ביותר של איי בהאמה. בעיר מתגוררים מעל ל-250,000 תושבים. בעיר מתגוררים קרוב ל-80% מכלל תושבי איי בהאמה. שדה התעופה הבינלאומי על שם לינדן פינדלינג, הגדול ביותר באיי הבהאמה, שוכן במרחק של 16 קילומטרים ממערב למרכז נסאו. השדה מפעיל טיסות יומיות לערים בממלכה המאוחדת, ארצות הברית, קנדה, ולערים מרכזיות בים הקריבי. מבחינה היסטורית נחשבה נסאו לביתם לשעבר של שודדי ים עד שבתחילת המאה ה-18 ביסס השלטון הבריטי את אחיזתו בעיר.

גאוגרפיה ואקלים
---------------

העיר נמצאת באי ניו פרובידנס, ואקלימה של העיר הוא טרופי. לחופיה שוכן נמל-ים עמוס וססגוני. העיר מציגה שילוב מעניין של אדריכלות ישנה וחדשה באותו אזור.

בקיץ הטמפרטורה עולה עד C°‏ 33 ואף יותר. בחורף מזג האוויר ממוזג בדרך כלל והטמפרטורות נעות בין C°‏ 20 ל-C°‏ 26 ביום. לעיתים נדירות בלבד יורדות הטמפרטורות מתחת ל-C°‏ 10, בכל עונות השנה.

העיר התפתחה בעשורים האחרונים כעיר תיירותית משתי סיבות עיקריות. קרבתה לארצות הברית (280 קילומטר ממיאמי, פלורידה) ואיסור הנסיעה לקובה על אזרחים אמריקניים איפשרו לעיר להתפתח כאתר נופש מצליח. רחוב ביי (BAY) במרכז העיר הוא הרחוב הראשי של העיר ובו חנויות רבות ובמבנים מהתקופה הקולוניאלית.

היסטוריה
--------

העיר נוסדה בידי הבריטים באמצע המאה ה-17 ונקראה "צ'ארלס טאון" - "עירו של צ'ארלס". בשנת 1684 שרפו הספרדים את העיר כולה. לאחר ששוקמה ונבנתה מחדש ב-1695 שונה שם העיר ל"נסאו" על שם מלך אנגליהויליאם השלישי לבית אורנז'-נסאו. 

עד 1713 התפרסמה העיר כמקום מפגש פופולרי לשודדי ים. באותן שנים השתלטו רבי החובלים שודדי הים תומאס בורו ובנג'מין הורניגולד על העיר והכריזו עליה כרפובליקה פיראטית תוך שהם ממנים את עצמם להיות המושלים. קברניטים רבים ומוכרים חברו אליהם וביניהם שחור הזקן הידוע לשמצה.

ב-1718 בשלטון הבריטי הוחלט שיש להחזיר את השליטה בעיר. הקפטן והמושל בפועל של איי הבהאמה וודס רוגר'ס נבחר לתפקיד. הוא הצליח להדיח את שחור הזקן משלטונו והחזיר את העיר לשליטה בריטית. הוא שיקם את הממשל האזרחי והצליח להבריח ממנה את שודדי הים ששהו בה. לאחר מכן הוא עסק בניקיון ושיקום העיר והמבצר שעמד בה.

### ניסיונות כיבוש

במאה ה-18, בשנת 1703 כח משולב של הספרדים והצרפתים ניסה לכבוש את האי בלא הצלחה. ב-1776 כבשה ארצות הברית את האי במסגרת המהפכה האמריקאית והחזיקה בו לזמן קצר. בשנת 1782 הצליחו הספרדים לכבוש את האי. כח בפיקודו של מושל קובה דון חואן דה קאגיגל השתלט על האי עם כח של 5,000 חיילים. אנדרו דבוקס נשלח לאחר מכן לאי ומשימתו הייתה לשחרר את העיר. בכח קטן של 220 חיילים שנשאו 150 מוסקטים הוא הגיע לאי עליו שמר חיל מצב של 600 חיילים מאומנים. אף על פי כן דבוקס הכניע והניס את הספרדים ב-17 באפריל 1783 מבלי שנורתה ירייה אחת. אחרי שהורד הדגל הספרדי לא הונף יותר דגל זר באי.

ערים תאומות
-----------

* ארצות הבריתארצות הברית אולבני, ניו יורק, ארצות הברית
* ארצות הבריתארצות הברית דטרויט, מישיגן, ארצות הברית
* ארצות הבריתארצות הברית וינסטון סיילם, צפון קרוליינה, ארצות הברית
* מקסיקומקסיקו אקפולקו, מקסיקו
* הרפובליקה העממית של סיןהרפובליקה העממית של סין שאנגחאי, הרפובליקה העממית של סין
* איראןאיראן כיש, איראן
* ארגנטינהארגנטינה פרנה, ארגנטינה

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **נסאו** |
| ויקישיתוף תמונות ומדיה בוויקישיתוף: **נסאו** |
* 

* אתר האינטרנט הרשמי של נסאו
* נסאו, באתר אנציקלופדיה בריטניקה (באנגלית)

| בירות מדינות איי הודו המערבית |
| --- |
| מדינות האיים הקריביים | אנטיגואה וברבודה: **סנט ג'ונס** • בהאמה: **נסאו** • ברבדוס: **ברידג'טאון** • גרנדה: **סנט ג'ורג'ס** • דומיניקה: **רוזו** • הרפובליקה הדומיניקנית: **סנטו דומינגו** • האיטי: **פורט-או-פרנס** • ג'מייקה: **קינגסטון** • טרינידד וטובגו: **פורט אוף ספיין** • סנט וינסנט והגרנדינים: **קינגסטאון** • סנט לוסיה: **קסטריז** • סנט קיטס ונוויס: **באסטר** • קובה: **הוואנה** |  |
| שטחים תלויים | איי הבתולה הבריטיים: **רואוד טאון** • איי הבתולה של ארצות הברית: **שארלוט אמאלי** • איי קיימן: **ג'ורג' טאון** • אנגווילה: **הוואלי** • ארובה: **אורנייסטאד** • גוואדלופ: **באס-טר** • איי טרקס וקייקוס: **קוקבורן טאון** • מרטיניק: **פור-דה-פראנס** • מונטסראט: **פלימות'** (**בריידס**) • סן ברתלמי: **גוסטביה** • סן מרטן: **מריגו** • סנט מארטן: **פיליפסבורג** • פוארטו ריקו: **סן חואן** • קוראסאו: **וילמסטאד** |

תצלום פנורמי של הפרלמנט בעיר (לצפייה הזיזו עם העכבר את סרגל הגלילה בתחתית התמונה)

**תצלום פנורמי של הפרלמנט בעיר** (לצפייה הזיזו עם העכבר את סרגל הגלילה בתחתית התמונה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547810505171
* BNE: XX6297168
* BnF: cb18062852f (data)
* GND: 4521938-2
* LCCN: n79077387
* MusicBrainz: b7055337-7a54-400b-ad02-a7836bc23a93
* NARA: 10045247
* NKC: ge493920
* SUDOC: 186257287
* VIAF: 148911449
* WorldCat: lccn-n79077387

 |